Държавен вестник, бр. 68, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  68
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за предприемане на мерки и действия за 
подобряване осигуреността на системата на 
здравеопазването на Република България с 
медицински сестри и акушерки
Народното събрание на основание чл. 86, 
ал. 1 от Конституцията на Република България
Р Е Ш И :
1. В срок до два месеца от приемането на 
това решение министърът на здравеопазва­
нето да представи на Народното събрание 
стратегия за увеличаване най-малко с 30 на 
сто на броя на правоспособните медицински 
сестри и акушерки за периода до 2030 г., като 
стратегията да включва:
а) подобряване достъпа до висше образо­
вание и броя на местата държавна поръчка 
за обучение по специалностите „медицинска 
сестра“ и „акушерка“;
б) финансиране от държавния бюджет на 
таксите за обучение, за общежития и стипендии 
на студенти от специалностите „медицинска 
сестра“ и „акушерка“;
в) организиране и провеждане на информа­
ционни кампании за повишаване престижа на 
професията „медицинска сестра“ и „акушерка“ 
от Министерството на здравеопазването и 
Министерството на образованието и науката;
г) организиране и провеждане на информа­
ционни кампании за насърчаване на приема 
във висшите медицински училища и колежи 
на студенти в професионално направление 
„Здравни грижи“ по специалностите „медицин­
ска сестра“ и „акушерка“ от Министерството 
на здравеопазването съвместно с Министер­
ството на образованието и науката;
д) мерки за насърчаване придобиването на 
специалност „Педиатрични здравни грижи“;
е) осигуряване на минимално основно тру­
дово възнаграждение на медицинските сестри 
и акушерките в размер на 90 на сто от сред­
ната работна заплата в Република България 
или регламентираното в чл. 55, ал. 2, т. 3б 
от Закона за здравното осигуряване, което е 
по-благоприятно.
2. В срок до два месеца от приемането на 
това решение министърът на образованието 
и науката и министърът на здравеопазването 
да предприемат необходимите действия за 
определянето на специалностите „медицин­
ска сестра“ и „акушерка“ като „защитени 
специалности“ по реда на Закона за висшето 
образование.
3. В срок до три месеца от приемането на 
това решение министърът на здравеопазване­
то да предприеме необходимите действия за 
изменение на действащото законодателство 
за създаване на правна възможност Нацио­
налната здравноосигурителна каса да финан­
сира пряко дейността на лечебни заведения, 
регистрирани по реда на Закона за лечебните 
заведения от медицински сестри и акушерки.
4. В срока по т. 1 министърът на здравеопаз­
ването съвместно с министъра на финансите 
и министъра на образованието и науката да 
изготви и да представи на Народното събра­
ние подробен финансов план за постигане 
на посочените цели и дейности по т. 1, 2 и 3.
Решението е прието от 50-ото Народно 
събрание на 7 август 2024 г. и е подпечатано 
с официалния печат на Народното събрание.
Председател на Народното събрание: 
Рая Назарян
5393
РЕШЕНИЕ
по Доклада за дейността на Временната 
комисия за проверка на всички факти и 
обстоятелства на данни за извършени прес­
тъпления във връзка с дейността на Иве­
лин Михайлов – идеолог на ПП „Величие“, 
и изградения в с. Неофит Рилски, община 
Ветрино, културно-исторически комплекс 
„Исторически парк“, в т.ч. престъпления, 
свързани с пране на пари и обвързаности на 
представители на местната и централната 
власт с този комплекс и неговото изграждане
Народното събрание на основание чл. 86, 
ал. 1 от Конституцията на Република България 
и чл. 36 от Правилника за организацията и 
дейността на Народното събрание
Р Е Ш И :
1. Приема Доклада за дейността на Времен­
ната комисия за проверка на всички факти и 
обстоятелства на данни за извършени прес­
тъпления във връзка с дейността на Ивелин 
Михайлов – идеолог на ПП „Величие“, и из­
градения в с. Неофит Рилски, община Ветрино, 
културно-исторически комплекс „Исторически 
парк“, в т.ч. престъпления, свързани с пране 
на пари и обвързаности на представители на 
местната и централната власт с този комплекс 
и неговото изграждане.
2. Докладът заедно с Приложение № 1, с 
ниво на класификация TLP-AMBER – за огра­
ничено ползване, да се изпрати по компетент­
ност и предприемане на съответните действия 
на Прокуратурата на Република България; на 
Държавна агенция „Национална сигурност“; 
на Министерството на вътрешните работи и 
на Министерството на финансите.
Решението е прието от 50-ото Народно 
събрание на 8 август 2024 г. и е подпечатано 
с официалния печат на Народното събрание.
Председател на Народното събрание: 
Рая Назарян
5426